**ПРОТОКОЛ № 18**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,**

**ПРОВЕДЕНО НА 03.06.2025 г.**

/чрез видеоконферентна връзка/

Присъстват: Огнян Дамянов, Евгени Иванов, Пламен Найденов, Павел Колмаков, Малина Ачкаканова, Нели Златкова, Радосвета Раева, Симона Попова и Стелиана Кожухарова

Отсъстващи: Стефан Петров, Светлана Бошнакова и Георги Ценов

На заседанието присъстват: Мария Василева – директор на дирекция „Атестиране, конкурси и кадрова дейност на прокурори и следователи” и Полина Петкова – Началник отдел „Атестиране на прокурори и следователи“

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия на Висшия съдебен съвет

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследнитедопълнителни точки в дневния ред на Комисията по атестиране и конкурси към Прокурорската колегия на Висшия съдебен съвет, за разглеждане: т. 5 - т. 6

РАЗНИ

1. Произнасяне по допустимостта на кандидатите - участници в процедури за избор на административни ръководители, открити с решения на Прокурорската колегия на Висшия съдебен съвет по протокол № 1/09.01.2025 г. (обн. ДВ, бр. 5/17.01.2025 г.) и протокол № 14/23.04.2025 г. (обн. ДВ, бр. 35/25.04.2025 г.) и определяне на дати за провеждане на събеседване с допуснатите кандидати.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1. За Военно-окръжна прокуратура – Пловдив**

**1.1.1. ОТЛАГА** произнасянето по допустимостта на **Христо Атанасов Анчев** – административен ръководител – военно-окръжен прокурор на Военно-окръжна прокуратура – Пловдив, кандидат за участие в процедура за избор на административен ръководител – военно-окръжен прокурор на Окръжна прокуратура – Пловдив, до приемане на комплексна оценка от извънредно атестиране по реда на чл. 196, ал. 1, т. 4 във вр. с чл. 197, ал. 5, т. 2 от ЗСВ.

**1.1.2.** **ОТКРИВА**, на основание чл. 196, ал. 1, т. 4 във вр. с чл. 197, ал. 5, т. 2 от ЗСВ, процедура за извънредно атестиране на **Христо Атанасов Анчев** – административен ръководител – военно-окръжен прокурор на Военно-окръжна прокуратура – Пловдив, кандидат за участие в процедура за избор на административен ръководител – военно-окръжен прокурор на Окръжна прокуратура – Пловдив, за периода **25.04.2020 г. - 25.04.2025 г.**

*Мотиви: Видно от административната преписка, Христо Атанасов Анчев – административен ръководител – военно-окръжен прокурор на Военно-окръжна прокуратура – Пловдив има придобит статут на несменяемост и проведено периодично атестиране с решение на Висшия съдебен съвет по протокол № 48 от 24.09.2015 г., с атестационен период 01.07.2011 г. – 01.07.2015 г. Предвид обстоятелството, че от последното му атестиране са изминали повече от пет години, прокурор Анчев подлежи на извънредно атестиране, на основание чл. 196, ал. 1, т. 4 във връзка чл. 197, ал. 5, т. 2 от ЗСВ, във връзка с участието му в процедурата за избор на административен ръководител – военно-окръжен прокурор на Военно-окръжна прокуратура – Пловдив.*

**1.1.3.** Да се изискат от административния ръководител – военно-окръжен прокурор на Военно-окръжна прокуратура – Пловдив и от административния ръководител – военно-апелативен прокурор на Военно-апелативна прокуратура необходимите документи за провеждане на атестиране, съгласно чл. 54, ал. 2 от Наредба № 3/23.02.2017 г.

**1.1.4.** Решенията по т. 1.1.1., т. 1.1.2. и т.1.1.3. да се публикуват на интернет страницата на Висшия съдебен съвет: https://vss.justice.bg, в раздел „Важно" - „Конкурсни процедури" - „Избор на административни ръководители".

**1.2. За Aпелативна прокуратура – София:**

**1.2.1. ДОПУСКА**, на основание чл. 194а, ал. 2 от ЗСВ, до участие в процедура за избор на административен ръководител - апелативен прокурор на Апелативна прокуратура - София, открита с решение на Прокурорската колегия на Висшия съдебен съвет по протокол 14/23.04.2025 г. (обн. ДВ, бр. 35/25.04.2025 г.), следния кандидат:

***Административен ръководител – апелативен прокурор на***

***Апелативна прокуратура – София***

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС-9078/  23.05.2025 г. | **Даниела Иванова Попова** | прокурор във Върховна касационна прокуратура,  изпълняващ функциите „административен ръководител – апелативен прокурор“ на Апелативна прокуратура – София |

**1.2.2. ОБЯВЯВА**, на основание чл. 194а, ал. 4 от Закона за съдебната власт, списък с допуснатия кандидат за участие в избора по т. 1.2. на интернет страницата на Висшия съдебен съвет.

**1.3. За Районна прокуратура – Варна:**

**1.3.1 ДОПУСКА**, на основание чл. 194а, ал. 2 от ЗСВ, до участие в процедура за избор на административен ръководител – районен прокурор на Районна прокуратура - Варна, открита с решение на Прокурорската колегия на Висшия съдебен съвет по протокол № 1/09.01.2025 г. (обн. ДВ, бр. 5/17.01.2025 г.) следния кандидат:

***Административен ръководител – районен прокурор на***

***Районна прокуратура – Варна***

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС-4180/  17.02.2025 г. | **Невена Йосифова Илиева** | Изпълняващ функциите „административен ръководител – районен прокурор“ на Районна прокуратура - Варна |

**1.3.2. ОБЯВЯВА**, на основание чл. 194а, ал. 4 от Закона за съдебната власт, списък с допуснатия кандидат за участие в избора по т. 1.3. на интернет страницата на Висшия съдебен съвет.

**1.4. ПРЕДЛАГА** **НА ПРОКУРОРСКАТА КОЛЕГИЯ НА ВИСШИЯ СЪЕДЕБЕН СЪВЕТ ДА ОПРЕДЕЛИ ДАТИ** за провеждане на събеседване с допуснатите кандидати в процедури за избор на административни ръководители, открити с решения на Прокурорската колегия на Висшия съдебен съвет по протокол № 14/23.04.2025 г. (обн. ДВ, бр. 35/25.04.2025 г.) и протокол № 1/09.01.2025 г. (обн. ДВ, бр. 5/17.01.2025 г.), както следва:

* **Апелативна прокуратура – София: 25.06.2025 г.;**
* **Районна прокуратура – Варна: 02.07.2025 г.**

**1.5. ВНАСЯ** предложението по т. 1.4. в заседанието на Прокурорската колегия на Висшия съдебен съвет, насрочено на 04.06.2025 г., за разглеждане и произнасяне.

2. Процедура за извънредно атестиране на Вихра Милкова Къдринска - съдия в Районен съд - Пловдив.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**2.1. ВЪЗЛАГА** на Постоянната атестационна комисия към Апелативна прокуратура – Пловдив, на основание чл. 204, ал. 8 от ЗСВ, във вр. чл. 50, ал. 3 от Наредба 3/23.02.2017 г., да извърши проверка на дейността на Вихра Милкова Къдринска – съдия в Районен съд – Пловдив, за периода 07.01.2020 г. – 28.06.2021 г., през който е заемала длъжността „прокурор“ в Районна прокуратура – Смолян и да направи предложение за комплексна оценка.

*Мотиви: С решение на Комисията по атестирането и конкурсите към Съдийската колегия на Висшия съдебен съвет по Протокол № 6 от 17.02.2025 г., т. 6.2., на основание чл. 196, ал. 1, т. 4 във връзка с чл. 197, ал. 5, т. 1 от ЗСВ, е открита процедура за извънредно атестиране на* *Вихра Милкова Къдринска – съдия в Районен съд – Пловдив, допуснат участник в конкурса за повишаване в длъжност „съдия“ в окръжните съдилища – наказателно отделение, за периода 07.01.2020 г. – 07.01.2025 г.*

*Доколкото през част от така определения атестационен период, Вихра Къдринска заема длъжността „прокурор“ в Районна прокуратура – Смолян, а именно от 07.01.2020 г. до 28.06.2021 г., Постоянната атестационна комисия към Апелативна прокуратура – Пловдив следва да извърши проверка на дейността на магистрата и да направи предложение за комплексна оценка.*

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

3. Молба от Мария Димчева Кабалакова – прокурор в Софийска районна прокуратура, с ранг „прокурор в АП“, за повишаване на място в по-горен ранг „прокурор във ВКП“.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**3.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Мария Димчева Кабалакова – прокурор в Софийска районна прокуратура, с ранг „прокурор в АП“, на място в по-горен ранг „прокурор във ВКП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**3.2. ВНАСЯ** предложението в заседанието на Прокурорската колегия на Висшия съдебен съвет, насрочено за 04.06.2025 г., за разглеждане и произнасяне.

4. Заявление от Христина Люцканова Апостолова – прокурор в Софийска градска прокуратура, с ранг „прокурор в АП“, за повишаване на място в по-горен ранг „прокурор във ВКП“.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**4.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Христина Люцканова Апостолова – прокурор в Софийска градска прокуратура, с ранг „прокурор в АП“, на място в по-горен ранг „прокурор във ВКП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**4.2. ВНАСЯ** предложението в заседанието на Прокурорската колегия на Висшия съдебен съвет, насрочено за 04.06.2025 г., за разглеждане и произнасяне.

ДОПЪЛНИТЕЛНИ ТОЧКИ

РАЗНИ

5. Възражение от Владислав Димитров - кандидат в конкурса за младши прокурори в районите прокуратури, обявен с решение на Прокурорската колегия на Висшия съдебен съвет по протокол № 04/29.01.2025 г. (oбн. ДВ, бр. 9/31.01.2025 г.).

*След проведено гласуване с вдигане на ръка и при обявения резултат 8 гласа „за“ и 0 гласа „против“ решението е взето без участието на г-н Огнян Дамянов, поради направен самоотвод,*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**5.1. ИЗПРАЩА** възражението (вх. № ВСС-3060/29.05.2025г.) от Владислав Димитров - кандидат в конкурса за младши прокурори в районите прокуратури, обявен с решение на Прокурорската колегия на Висшия съдебен съвет по протокол № 04/29.01.2025 г. (oбн. ДВ, бр. 9/31.01.2025 г.), на конкурсната комисия за становище.

**5.2.** Становището от конкурсната комисия по т. 5.1. да се изпрати на Владислав Димитров за запознаване.

РАЗПРЕДЕЛЯНЕ НА ПРЕПИСКИ

6. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**6.1.** При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | РП - Бургас | **Димитър Илиев Илиев** | прокурор | **Симона Попова** |
| **2** | РП - Пловдив | **Румен Георгиев Иванов** | прокурор | **Стелиана Кожухарова** |

**ПРЕДСЕДАТЕЛ НА КОМИСИЯТА**

**ПО АТЕСТИРАНЕТО И КОНКУРСИТЕ КЪМ**

**ПРОКУРОРСКАТА КОЛЕГИЯ НА ВСС: /П/**

**ОГНЯН ДАМЯНОВ**